**Slovenský jazyk 1 (pre zahraničných študentov)**

Akademický rok: **2019/2020**

Študijný program: 1 PAFB, 1 PARB, 1 PAUB, 1 PFSIB, 1 PMAB, 1 PNUB, 1 PRSIB, 1 PRUB

Stupeň štúdia: prvý

Ročník: prvý

Semester: zimný

Forma výučby: seminár, cvičenia

Rozsah výučby: 2 hodiny týždenne

Spôsob hodnotenia: priebežné hodnotenie

Počet kreditov: 4

Predmet: PV

Vyučujúca: PhDr. Mgr. Jana Kičura Sokolová, PhD.

Mgr. Jana Klingová, PhD.

Pracovisko: Inštitút slovakistiky a mediálnych štúdií FF PU

 Katedra slovenského jazyka

E-mail: jana.sokolova@unipo.sk

jana.klingova@unipo.sk

**Predmet má dvojaký cieľ:**

a) rozvíjať štyri komunikačné schopnosti študentov v slovenskom jazyku:

• čítanie s porozumením;

• počúvanie s porozumením;

• tvorbu ústnych komunikátov;

• tvorbu písomných komunikátov.

b) rozvíjať schopnosť študentov uplatňovať jazykovú normu spisovnej slovenčiny v ústnej a písomnej komunikácii.

**Obsahová náplň seminárov:**

**1. týždeň**

**Úvodná hodina.**

Oboznámenie sa s cieľom seminárov a s podmienkami priebežného hodnotenia.

**2. týždeň**

TÉMA: **Vitajte na Slovensku!**

* Viem sa predstaviť? Personálne pronominá – základné frázy.
* Odkiaľ pochádzam? Krajiny a národnosti.
* Výslovnosť a čítanie.

**3. týždeň**

TÉMA: **Kde bývam? Aký som?**

* Adjektíva. Posesívne adjektíva. Vzory adjektív.
* Aký/aká som? Aký/aká/aké je? Opis osoby, zvieraťa, veci.
* Pronominá čí? aký? ktorý? Posesívne pronominá.
* Bývam na internáte/priváte. Opis interiéru.
* Opozitá adjektív.

**4. týždeň**

TÉMA: **Cestovanie.**

* Mestá a miesta. Viem napísať list/pohľadnicu?
* Poznávanie môjho mesta – Prešov.
* Nepravidelné sloveso stáť.
* Číslovky.
* Čím chcem byť? Profesie.

**5. týždeň**

TÉMA: **Nakupovanie.**

* Internátna oslava. Ako nakupovať? Základné frázy.
* Čo potrebujem? Kde to kúpim? – potraviny, drogéria, kvetinárstvo.
* Nepravidelné verbum *ísť*.
* Modálne verbá.

**6. týždeň**

TÉMA: **V reštaurácii a kaviarni.**

* Pozývam ťa na večeru/kávu. Základné frázy.
* Čo jeme a pijeme – jedálny lístok.
* Časovanie verb V. – VII. triedy.
* Neosobné verbum *stať sa*.

**7. týždeň**

TÉMA: **Na univerzite.**

* Kde študujem? Koľko mám hodín? Denný program.
* Časovanie verb VIII. – X. triedy.
* Préteritum. Ešte, už.
* Koľko je hodín? Fázy dňa.
* Môj denný harmonogram.

**8. týždeň**

TÉMA: **V práci, na brigáde.**

* Môj životopis. Pracovný pohovor. Základné frázy.
* Futúrum.
* Ročné obdobia. Dni v týždni. Dátum.
* Reflexívne verbá. Dvojitá negácia.

**9. týždeň**

TÉMA: **Ja a médiá.**

* Čítam noviny a časopisy? Prešovská denná tlač.
* Aké bude zajtra počasie? Čo sa včera stalo doma a vo svete?
* Obľúbený televízny program. Filmy. Seriály.
* Internetová komunikácia. Chat. Čo je to slang?

**10. týždeň**

TÉMA: **Moja rodina.**

* Rodina vtedy a dnes.
* Porovnaj deň dieťaťa a dospelého.
* Rodokmeň.
* Lexika.

**11. týždeň**

TÉMA: **Život doma a v zahraničí.**

* Moje rodné mesto.
* Ukrajina a Slovensko.
* Ja a spoločnosť.
* Čo by som chcel zmeniť/čo by som zmenil, keby som bol... (prezident/primátor/starosta)?
* Moje obľúbené miesta v Prešove. Prečo mám rád/rada Prešov?

**12. týždeň**

Opakovanie.

**13. týždeň**

Záverečný test.

**Základná literatúra:**

Kol.: *Krížom Krážom*. Slovenčina A1. Bratislava: Univerzita Komenského 2007.

Imrichová, M.: Z tvaroslovia. In: Ripka, I. – Imrichová, M. – Skladaná, J.: *Príručka slovenského pravopisu pre školy a prax*. Bratislava: Ottovo nakladateľstvo 2005, s. 105 – 140.

*Ortograficko-gramatický slovník A – Ž* (používateľská verzia *Slovníka súčasného*

*slovenského jazyka*). Red. M. Sokolová – A. Jarošová. Dostupné na: http://lex.juls.savba.sk

*Pravidlá slovenského pravopisu*. 4. nezmenené vydanie. Red. M. Považaj. Bratislava: VEDA 2013. Dostupné na: http://www.juls.savba.sk

*Krátky slovník slovenského jazyka*. Red. J. Kačala – M. Pisárčikov – M. Považaj. Bratislava: Veda 2003. Dostupné na: http://www.juls.savba.sk

**Odporúčaná literatúra:**

GIANITSOVÁ-OLOŠTIAKOVÁ, L. – OLOŠTIAK, M. – BELÁKOVÁ, M.: Píšem bez chýb. Bratislava: Vydavateľstvo Fragment 2013.

Kol.: Hravá slovenčina 2, 3, 4, 5, 6, 7. Bratislava: Vydavateľstvo Taktik 2013.

<http://www.hravaslovencina.wz.cz/start.htm>

IVANOVÁ-ŠALINGOVÁ, M. – ŠALING, S. – MANÍKOVÁ, Z.: Slovenčina bez chýb. Bratislava, Prešov: SAMO 2014.

OLOŠTIAK, M. – GIANITSOVÁ-OLOŠTIAKOVÁ, L.: Slovenský jazyk v kocke. Bratislava: Vydavateľstvo Fragment 2008.

GIANITSOVÁ-OLOŠTIAKOVÁ, L.: Aké i/y sa píše? Bratislava: Vydavateľstvo Fragment 2009.
ŠULC, P. – HIRKOVÁ, J.: Domáce precvičovanie: Slovenčina 3. Bratislava: Pierot 2012.

**Podmienky absolvovania predmetu:**

a) individuálna príprava na vyučovanie (písomné a ústne zadania);

b) účasť na vyučovacích hodinách je povinná (sú povolené **max. 2 absencie**)

V prípade, že študent vynechá viac ako 25 % výučby, ďalší postup vymedzuje *Príručka pre študentov*, kap. 3.6 *Účasť na výučbe* <https://www.unipo.sk/public/media/16713/prirucka_studenti_2018_19.pdf>

c) **priebežné hodnotenie I**: priebežné testy, prezentácie a cvičenia v priebehu semestra (min. 50 % úspešnosť)

d) **priebežné hodnotenie II**: záverečný test v poslednom týždni semestra (min. 50 % úspešnosť).

Kritériá úspešnosti absolvovania predmetu (percentuálne vyjadrenie výsledkov pri hodnotení predmetu – zahŕňa súčet výsledkov priebežného hodnotenia I a priebežného hodnotenia II):

a) A: 100,00 – 90,00 %

b) B: 89,99 – 80,00 %

c) C: 79,99 – 70,00 %

d) D: 69,99 – 60,00 %

e) E: 59,99 – 50,00 %

f) FX: 49,99 a menej %

Prešov 16. 9. 2019 PhDr. Mgr. Jana Kičura Sokolová, PhD.

Mgr. Jana Klingová, PhD.